******

**Firewalls og router med integreret switch**

Den nye FL mGuard er firewalls, router og netværksswitch i en enhed. Der fås to versioner af FL mGuard: RS2005 med fem unmanaged porte og RS4004 med fire managed porte samt en DMZ port til sikring af flere netværk.

DMZ porten kan anvendes til tilslutning til et tredje netværk, som kan fungere som for eksempel mailserver. Der er adgang til denne server fra både den sikrede LAN side og den ikke-sikrede WAN side. Adgang fra WAN siden til LAN siden er dog blokeret takket være en firewall, som overvåger og styrer alt indgående og udgående trafik ved hvert overførelsespunkt. DMZ kan også anvendes til fjernservice af maskiner eller systemer. De indbyggede netværksswitche er i stand til at håndtere lokale koblinger i små maskiner og systemer, eller de kan tilsluttes til større netværk.

Presset fra stigende omkostninger i den industrielle sektor tvinger producenter af industrielle routere til konstant at efterspørge alt-i-et produktstrategier, da det minimerer installationsarbejdet, pladsbehov og strømforbrug. FL mGuard routere fører routing, VPN, firewall, DMZ og netværkskobling sammen i et enkelt hus, som gør dem perfekt udstyret til at leve op til efterspørgslen.

For yderligere information kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.